CELEX: 22020D1459
Language: da
Date: 2018-04-27 00:00:00
Title: Det Blandede EØS-udvalgs afgørelse nr. 99/2018 af 27. april 2018 om ændring af bilag XX (Miljø) til EØS-aftalen [2020/1459]

15.10.2020   
               
               
                  DA
               
               
                  Den Europæiske Unions Tidende
               
               
                  L 340/34
               
            
         DET BLANDEDE EØS-UDVALGS AFGØRELSE
         Nr. 99/2018
         af 27. april 2018
         om ændring af bilag XX (Miljø) til EØS-aftalen [2020/1459]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EU) 2017/2392 af 13. december 2017 om ændring af direktiv 2003/87/EF for at videreføre de nuværende begrænsninger af anvendelsesområdet for luftfartsaktiviteter og forberede gennemførelsen af en global markedsbaseret foranstaltning fra 2021 (1) skal indarbejdes i EØS-aftalen.
                  
               
                     (2)
                  
                  
                     Det Blandede Udvalgs afgørelse berører ikke de kontraherende parters autonomi med hensyn til internationale forhandlinger om klimaændringer, især inden for rammerne af De Forenede Nationers rammekonvention om klimaændringer og Kyotoprotokollen eller nogen anden international aftale om klimaændringer, bortset fra aspekter, der er relevante for EU's emissionshandelssystem (EU ETS), som er indarbejdet i EØS-aftalen. Imidlertid skal EFTA-staterne tage behørigt hensyn til de forpligtelser, de har påtaget sig i henhold til EØS-aftalen. Hver EFTA-stat er ansvarlig for at gennemføre politikker og foranstaltninger for at opfylde sine internationale forpligtelser i henhold til De Forenede Nationers rammekonvention for klimaændringer, Kyotoprotokollen og andre internationale aftaler om klimaændringer.
                  
               
                     (3)
                  
                  
                     Budgetmæssige spørgsmål er ikke en del af EØS-aftalen. Finansielle bidrag fra EFTA-staterne til EU-medlemsstaterne forhandles via EØS-finansieringsmekanismerne. Anvendelsen af bestemmelserne i Europa-Parlamentets og Rådets direktiv 2003/87/EF (2) vedrørende disse spørgsmål og anvendelsen af kriterierne for fordeling mellem visse EU-medlemsstater af visse procentdele af den samlede kvotemængde, der skal auktioneres i henhold til artikel 10, stk. 2, litra b) og c), samt til bilag IIa og IIb i direktiv 2003/87/EF, berører derfor ikke EØS-aftalens anvendelsesområde.
                  
               
                     (4)
                  
                  
                     Bilag XX til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            Følgende led tilføjes i punkt 21al (Europa-Parlamentets og Rådets direktiv 2003/87/EF) i bilag XX til EØS-aftalen:
            
                        »—
                     
                     
                        
                           32017 R 2392: Europa-Parlamentets og Rådets forordning (EU) 2017/2392 af 13. december 2017 (EUT L 350 af 29.12.2017, s. 7).«
                     
                  
         
            Artikel 2
            Den islandske og den norske udgave af forordning (EU) 2017/2392, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 28. april 2018, forudsat at alle meddelelser er indgivet, jf. EØS-aftalens artikel 103, stk. 1 (*1).
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 27. april 2018.
            
               
                  På Det Blandede EØS-Udvalgs vegne
               
               Claude MAERTEN
               
                  Formand
               
            
         
         
            (1)  EUT L 350 af 29.12.2017, s. 7.
         
            (2)  Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgasemissioner i Unionen og om ændring af Rådets direktiv 96/61/EF (EUT L 275 af 25.10.2003, s. 32).
         
            (*1)  Ingen forfatningsmæssige krav angivet.
      
      
         
            Erklæring fra EFTA-staterne til afgørelse nr. 99/2018 om indarbejdelse af forordning (EU) 2017/2392 i EØS-aftalen
            Forordning (EU) 2017/2392 fastsætter, at provenuet fra bortauktionering af kvoter til luftfarten bør anvendes til imødegåelse af klimaændringer. EFTA-staternes anvendelse af denne bestemmelse berører ikke EØS-aftalens anvendelsesområde.